
REFERAT DE APROBARE A  PROIECTULUI DE HOTĂRÂRE

privind modificarea Anexei 1 la Hotărârea Consiliului Local nr. 44 din data: 16.02.2021 privind aprobarea Acordului de parteneriat între UAT Municipiul Timișoara și Direcția de Asistențã Socialã a Municipiului Timișoara pentru depunerea și implementarea proiectului Reabilitare cinematograf și schimbare destinație în „Centru Cultural și Educațional Freidorf” prin POR 2014-2020  în urma Apelului POR/722/9/1/1/Reducerea numãrului de persoane aflate în risc de sãrãcie și excluziune socialã, prin mãsuri integrate
Motivul emiterii proiectului de hotărâre

1. Descrierea situaţiei actuale

			În anul 2016 Timișoara a câștigat titlul de Capitală Europeană a Culturii pentru 2021, astfel asumându-și revitalizarea și completarea infrastructurii culturale pe raza municipiului Timișoara. 
			În vederea îndeplinirii obiectivelor Strategiei Europa 2020, România şi-a asumat ca ţintă incluziunea socială a grupurilor vulnerabile şi reducerea numărului de persoane expuse riscului de sărăcie sau excluziune socială.
			Prin HCL nr. NR. 44 din data de 16.02.2021 a fost aprobat Acordul de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului Reabilitare cinematograf și schimbare destinație în „Centru Cultural și Educațional Freidorf”, în vederea finanţării prin Programul Operaţional Regional 2014-2020, Axa prioritară 9 – Sprijinirea regenerării economice și sociale a comunităților defavorizate din mediul urban, Prioritatea de investiţii 9.1  –Dezvoltarea locală sub responsabilitatea comunității, Obiectiv specific OS 9.1 – Reducerea numărului de persoane aflate în risc de sărăcie și excluziune socială, prin măsuri integrate.
	      În data de 13.09.2021, a fost depusă cererea de finanțare cu titlul Reabilitare cinematograf și schimbare destinație în „Centru Cultural și Educațional Freidorf” pe platform MySMIS, la Agenția pentru Dezvoltare Regională Vest (ADR Vest). 
			În prezent, în urma verificării cererii de finanțare, ne aflăm în etapa de precontractare. 
	
	2.  Schimbări preconizate şi rezultate aşteptate

		     În conformitate cu prevederile ghidului specific, secțiunea 4.3 Eligibilitatea cheltuielilor- ”Cheltuieli cu activitățile obligatorii de informare si publicitate aferente proiectului sunt eligibile în conformitate cu prevederile contractului de finanțare, în limita a 10.000 lei (inclusiv TVA).
			Cheltuielile de informare si publicitate pentru proiectul Reabilitare cinematograf și schimbare destinație în „Centru Cultural și Educațional Freidorf”, conform Devizului general, au o valoarea de 11.900 lei TVA inlus. Astfel, diferența de 1.900 lei a fost reîncadrata în categoria cheltuielilor neeligibile, modificându-se valoarea contribuției proprii (2 % din valoarea eligibilă).
			Ținând cont de faptul că dreptul de proprietate asupra proiectului Reabilitare cinematograf și schimbare destinație în „Centru Cultural și Educațional Freidorf”, etapa DALI, a fost donat Municipiului Timișoara și acceptat prin DISPOZIŢIA nr. 1408 din 19.11.2020, a fost necesară demararea procedurii de achiziție public a serviciilor de proiectare și asistență tehnică din partea proiectantului pentru faza DTAC+PT.
			Acestea fiind spuse, s-au modificat activitățile previzionate din cererea de finanțare.
			Prin Adresa ADR Vest nr. 39948/06.12.2021 ne-au fost solicitate clarificări în vederea continuării procesului de evaluare a cererii de finanțare, printre care și Acordul de parteneriat actualizat, conform bugetului proiectului.

3.  Concluzii

	Pentru ca cererea de finanțare a proiectului cu titlul Reabilitare cinematograf și schimbare destinație în ”Centru cultural și educațional Freidorf”, SMIS 150181, să nu fie respinsă, se impune aprobarea modificării Anexei 1 la Hotărârea Consiliului Local nr. 44 din data: 16.02.2021 privind aprobarea Acordului de parteneriat între UAT Municipiul Timișoara și Direcția de Asistențã Socialã a Municipiului Timișoara pentru depunerea și implementarea proiectului Reabilitare cinematograf și schimbare destinație în „Centru Cultural și Educațional Freidorf” prin POR 2014-2020  în urma Apelului POR/722/9/1/1/Reducerea numãrului de persoane aflate în risc de sãrãcie și excluziune socialã, prin mãsuri integrate.

